Скупштина општине Врњачка Бања на \_\_\_седници одржаној дана \_\_\_\_\_\_\_\_\_\_2020. године на основу члана 29. став 2. Закона о јавној својини („Сл.гласник РС“, бр.72/11, 88/13, 105/14, 104/16-др.закон, 108/16, 113/17 и 95/18), члана 97. став 7. Закона о планирању и изградњи (''Сл. гласник РС'', бр. 72/09, 81/09 - исправка, 64/10 – одлука УС, 24/11, 121/12, 42/13 - одлука УС, 50/13 - одлука УС, 98/13 - одука УС, 132/14, 145/14, 83/18, 31/19, 37/19-др.закон и 9/20), члана 8. став 2. Одлуке о доприносу за уређење грађевинског земљишта („Сл.лист општине Врњачка Бања“, број 3/17 – пречишћен текст), Плана генералне регулације Врњачке Бање („Сл.лист општине Врњачка Бања“, бр.8/17 – текстуални део), члана 20.  Закона о локалној самоуправи (''Сл. гласник РС'', бр. 129/07, 83/14 - др. Закон, 101/16 - др. Закон и 47/18), Стамбене стратегије општине Врњачка Бања 2019-2029.године („Сл.лист општине Врњачка Бања“, бр. 21/19) и члана 40. Статута општине Врњачка Бања (''Сл. лист општине Врњачка Бања'', бр. 12/19), доноси

**ОДЛУКУ**

**О ПОКРЕТАЊУ ПОСТУПКА ПРИБАВЉАЊА ОБЈЕКАТА У ЈАВНУ СВОЈИНУ ОПШТИНЕ ВРЊАЧКА БАЊА ПУТЕМ ИЗГРАДЊЕ НА ЛОКАЦИЈИ ''ДУБОКИ ПОТОК'' У ВРЊАЧКОЈ БАЊИ**

Члан 1.

Овом одлуком приступа се покретању поступка за прибављање објеката у јавну својину општине Врњачка Бања путем изградње на локацији '' Дубоки поток'' у Врњачкој Бањи, регулише се обезбеђење средстава за изградњу, као и категорије корисника чије се стамбене потребе изградњом ових објеката задовољавају, аплицирањем кроз Програм „Подршка Европске Уније социјалном становању и активној инклузији“.

Општина ће аплицирати за пројекат из става 1.овог члана у сарадњи са организацијама цивилног друштва, о чему ће се донети посебна одлука.

Члан 2.

За изградњу станова се одређује локација на на кп.бр.248/6 површине 8,01 ари, 248/15 површине 8,01 ари, 248/18 површине 8,81 ари и 248/19 површине 8,02 ари, све у К.О. Врњачка Бања, укупне површине 32,85 ари, чији је власник општина Врњачка Бања.

Парцеле из става 1. овог члана, према Плану генералне регулације Врњачке Бање („Сл.лист општине Врњачка Бања“, бр. 8/17 – текстуални део), налазе се у урбанистичкој целини 2-2 која је претежно планирана за породично становање у градској стамбеној зони мањих густина, максималне спратности Су+Пр+1+Пк.

Члан 3.

Инвеститор изградње објеката из члана 2. ове одлуке је општина Врњачка Бања, која обезбеђује финансијска средства за изградњу објеката учешћем у Програму „Подршка Европске Уније социјалном становању и активној инклузији“, као и комплетну пројектну и сву другу документацију која је неопходна за добијање одобрења за изградњу.

Учешће општине Врњачка Бања у овом пројекту је 15% од укупне финансијеске вредности пројекта, а средства за учешће обезбедиће се у Одлукама Буџету општине Врњачка Бања за 2021. и 2022.годину.

Члан 4.

Израда пројектне документације, овом одлуком се поверава Општинској стамбеној агенцији општине Врњачка Бања, а ближи услови регулисаће се уговором.

Члан 5.

Категорије корисника чије се стамбене потребе изградњом ових објеката задовољавају су:

1. Лица ромске националне мањине,
2. лица са посебним социјалним потребама,
3. деца без родитељског старања која напуштају хранитељске породице, рођачко старање или институционално старање,
4. жене жртве породичног насиља,
5. млади брачни парови,
6. дефицитарни кадрови

Ближи критеријуми и мерила за утврђивање реда првенства, поступак и органи одлучивања и друга питања за решавање стамбених потреба наведених корисника ближе ће се уредити уговором који ће бити потписан са донатором, уколико општина Врњачка Бања буде изабрана као корисник средстава из Програма Подршка Европске Уније социјалном становању и активној инклузији“.

Члан 6.

Допринос за уређење грађевинског земљишта, који ће се утврдити од стране Општинске стамбене агенције Врњачка Бања, за инвеститора Општину Врњачка Бања, на кп.бр. 248/6, 248/15, 248/18 и 248/19 све у К.О. Врњачка Бања, за изградњу стамбених објеката за социјално становање, за категорија лица из чл. 5. Ове Одлуке биће умањен у целости.

Члан 7.

Ова одлука ступа на снагу 8-ог данан од дана објављивања у Службеном листу општине Врњачка Бања.

**О б р а з л о ж е њ е**

**Правни основ** садржан је у члану 29. став 2. Закона о јавној својини („Сл.гласник РС“, бр.72/11, 88/13, 105/14, 104/16-др.закон, 108/16, 113/17 и 95/18), којим је предвиђено да се прибављањем непокретности у јавну својину сматра и изградња објеката, члану 97. став 7. Закона о планирању и (''Сл. гласник РС'', бр. 72/09, 81/09 - исправка, 64/10 – одлука УС, 24/11, 121/12, 42/13 - одлука УС, 50/13 - одлука УС, 98/13 - одука УС, 132/14, 145/14, 83/18, 31/19, 37/19-др.закон и 9/20), којим је прописано да се умањење износа доприноса за уређивање грађевинског земљишта за објекте станоградње може предвидети само за објекте намењене социјалном становању, код којих је инвеститор Република Србија, аутономна покрајина или јединица локалне самоуправе.Истим ставом предиђено је да Скупштина јединице локалне самоуправе појединачним актом може предвидети погодности за плаћање доприноса за објекте од посебног значаја за јединицу локалне самоуправе.Чланом 8. став 2. Одлуке о доприносу за уређење грађевинског земљишта („Сл.лист општине Врњачка Бања“, број 3/17 – пречишћен текст) прописано је да се не могу предвидети умањења износа доприноса за објекте станоградње, осим по основу прописаном за објекте социјалног становања код којих је инвеститор Република Србија, аутономна покрајина или јединица локалне самоуправе.Националном стратегијом социјалног становања предвиђено је да јединице локалне самоуправе које су укључене у пројекте стамбене изградње учествују доделом грађевинског земљишта без накнаде, обезбеђивањем примарне комуналне инфраструктуре и одустајањем од наплате различитих локалних такси и доприноса.

Поступајући у складу са напред наведеним законским и подзаконским одредбама Скупштина општине је утврђује дса се ради о објектима намењених социјалном становању, као и да се у складу са Планом генералне регулације Врњачке Бање („Сл.лист општине Врњачка Бања“, бр.8/17 – текстуални део) ради о локацији - урбанистичка целина 2-2 која је претежно планирана за породично становање у градској стамбеној зони мањих густина, максималне спратности Су+Пр+1+Пк, на основу којих доноси наведену Одлуку.

**Разлог за доношење Одлуке** састоји се решавању стамбених потреба социјалноп угрожених категорија становништа општине Врњачка Бања и у спречавању излагања општине Врњачка Бања, као инвеститора, непотребним административним трошковима, односно у уштеди средстава у буџету јединице локалне самоуправе.

**Процењена финансијска средства –** за спровођење ове Одлуке средства ће се планирати Буџетом општине Врњачка Бања за 2021. и 2022.годину.

**Ступање на снагу –** Ова Одлука ступа на снагу даном доношења, а објавиће се у „Сл.листу општине Врњачка Бања“.

**ОДСЕК ЗА УРБАНИЗАМ, ЕКОЛОШКЕ И ИМОВИНСКО ПРАВНЕ ПОСЛОВЕ**

**РУКОВОДИТЕЉКА ОДСЕКА НАЧЕЛНИК ОПШТИНСКЕ УПРАВЕ**

Славица Стаменић Славиша Пауновић